पाएं अपने शहर की ताज़ा ख़बरें और फ्री ई-पेपरडाउनलोड करें
उपतहसील मुख्यालय पर ईसरदा डैम रोड पर स्थित बीसलपुर परियोजना की पेयजल टंकी के रोजाना ओवरफ्लो होने के बाद बहने वाले पानी के मोक्ष धाम की दीवार के पास भरा होने से उसके गिरने का खतरा बढ़ गया है। पंचायत समिति सदस्य नरेंद्र सैनी ने बताया कि ईसरदा डैम रोड पर बीसलपुर परियोजना विभाग द्वारा गांवों में पेयजल समस्या से निवारण के लिए एक टंकी बनाई गई थी उस टंकी से आस-पास के गांव में पेयजल सप्लाई करने के लिए पाइप लाइन बिछाई गई थी ।
इस टंकी से आसपास के गांवों में पानी सप्लाई किया जाता है । बीसलपुर परियोजना विभाग द्वारा रोजाना इस टंकी को नियमित भरा जाता है मगर इस टंकी से नियमित रोजाना ओवरफ्लो पानी होने के कारण वह पानी मोक्ष धाम की चारदीवारी की नींव में जाकर भर जाता है जिससे मोक्ष धाम की चारदीवारी के नींव को नुकसान पहुंच रहा है और वह नींव गिरने के कगार पर पहुंच गई है। अगर इसी प्रकार यह पानी भरता रहा तो आने वाले कुछ दिनों में मोक्ष धाम की चार दिवारी का गेट गिर कर धराशाही हो जाएगा । ग्रामीणों ने बीसलपुर परियोजना विभाग के अधिकारियों से टंकी में ओवरफ्लो पानी को रोकने की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn